එහිදී ඔවුන් කොමිසමෙන් ඉල්ලා සිටියේ නීතිඥවරුන් සම්බන්ධ කර ගැනීමේ ගැටළුවක් හේතුවෙන් සාක්ෂි ලබාදීමට වෙනත් දිනයක් තමන්ට ලබාදෙන ලෙසයි.පොලිස් මත්ද්‍රව්‍ය නාශක කාර්යාංශයේ හිටපු පොලිස් පරීක්ෂක නියොමාල් රංගජීව විසින් දේශපාලන පළි ගැනීම් පිළිබද සොයා බලන ජනාධිපති කොමිසම වෙත කළ පැමිණිල්ලක් අනුව අනිවාර්ය නිවාඩු යවා සිටින පොලිස්පති ජයසුන්දර, හිටපු අමාත්‍ය ඩී.එම්. ස්වාමිනාදන් ඇතුළු පිරිසක් වගඋත්තරකරුවන් ලෙස නම් කර තිබෙනවා.කොමිසම හමුවේ පෙනී සිටින්නැයි පසුගිය දා ඔවුන්ට එරෙහිව නිකුත් කළ සිතාසියක් අනුවයි අද දිනයේ පූජිත් ජයසුන්දර සහ ඩී.එම්. ස්වාමිනාදන් ජනාධිපති කොමිසම හමුවේ පෙනී සිටියේ. 2012 වසරේ වැලිකඩ බන්ධනාගාරයේ ඇති වූ ගැටුමට අදාළව යහපාලන රජය සමයේ තමන්ට එරෙහිව අධිකරණයේ නඩු පවරනු ලැබුවේ, දේශපාලන පළි ගැනීමේ අරමුණින් බවට හිටපු පොලිස් පරීක්ෂක නියෝමාල් රංගජීව ජනාධිපති කොමිසම වෙත පැමිණිලි කර තිබෙනවා.